**CRITICUL BLÎND**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A fost odată-un CRITIC BLÎND

Și mulți poeți care-așteptând

Să-și dea verdictul, el dădea

Invariabil Nu!, sau DA!

Fără să vrea a explica

Ce e greșit și-ar implica

Schimbări în modul de a scrie

Și-a aborda o poezie.

Și asta a continuat,

Până-ntr-o zi când supărat

Unul din ei, n-a tolerat

Același NU! Nemotivat.

Poate-a fost dur, dar cu folos:

”Maestre ești un caraghios!”

Ce fel de critică prestezi

Când NU! și DA! insinuezi?

Nu crezi c-ar fi mai productiv

Acelui NU! să-i dai motiv?

O explicație măcar

Ca să nu fie în zadar

Efortul nostru și al tău?

Exprimă-te, nu mai fi rău!

Chiar și c-un DA! când gratulezi

Succint poți să explicitezi

Cam pentru ce l-ai acordat,

Să aibă și-alții de-nvățat!

Cam asta am dorit să spun,

Doresc un CRITIC BLÎND și bun

Care pe toți să-i stimuleze

Iar site-ul doar să emuleze.

Dac-am greșit, să mă iertați

Iar dacă nu, să acceptați

Că și un CRITIC BLÎND greșește,

Chiar poezia de-o iubește!